Likumprojekts

**Grozījumi likumā „Par iedzīvotāju ienākuma nodokli”**

Izdarīt likumā „Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.; 2013, 194., 232., 234.nr.; 2014, 47., 57., 257.nr.; 2015, 42., 97., 227., 248.nr.; 2016, 123., 241.nr.; 2017, 156., 242.nr.) šādus grozījumus:

1. Aizstāt 1.panta otrajā daļā vārdu “budžetā” ar vārdiem “vienotajā nodokļu kontā (likuma “Par nodokļiem un nodevām” izpratnē)”.
2. Aizstāt 4.panta pirmās daļas ievaddaļā un ceturtajā daļā, 16.1panta astotajā daļā, 22.panta septītajā daļā, 23.panta otrajā un trešajā daļā, 28.panta 2. un 5.punktā un 39.pantā 5.punktā vārdu “budžetā” ar vārdiem “vienotajā nodokļu kontā”.
3. 8.1pantā:

aizstāt desmitajā daļā vārdu “budžetā” ar vārdiem “vienotajā nodokļu kontā”;

aizstāt piecpadsmitajā daļā vārdus “budžetā ne vēlāk kā līdz prasījuma cedēšanas mēnesim sekojošā mēneša piektajam datumam” ar vārdiem un skaitli “vienotajā nodokļu kontā ne vēlāk kā līdz prasījuma cedēšanas mēnesim sekojošā mēneša 23.datumam”.

1. Izslēgt 11.panta trešās daļas 13.punktā vārdus “valsts vai pašvaldības budžetā”.
2. Aizstāt 11.10panta vienpadsmitajā daļā vārdus “valsts budžeta kontā” ar vārdiem “vienotajā nodokļu kontā”.
3. 17.pantā:

aizstāt pirmajā daļā un 7.2 daļā vārdu “budžetā” ar vārdiem “vienotajā nodokļu kontā”;

izteikt piekto daļu šādā redakcijā:

“5. Algas nodokli aprēķina, ietur un iemaksā vienotajā nodokļu kontā darba devējs. Algas nodoklis iemaksājams vienotajā nodokļa kontā šādos termiņos:

1. ne vēlāk kā līdz ienākuma izmaksas mēneša 23.datumam, ja darba devējs no mēneša 1.datuma līdz 16.datumam ir izmaksājis darbiniekam gūto ienākumu, no kura darba devējs ir ieturējis algas nodokli;
2. ne vēlāk kā līdz ienākuma izmaksas mēnesim sekojošā mēneša 23.datumam, ja darba devējs no mēneša 17.datuma līdz mēneša pēdējam datumam ir izmaksājis darbiniekam gūto ienākumu, no kura darba devējs ir ieturējis algas nodokli.”;

izteikt 5.2daļu šādā redakcijā:

“5.2 Sezonas laukstrādnieku ienākuma nodokli aprēķina, ietur un iemaksā vienotajā nodokļu kontā sezonas laukstrādnieku ienākuma izmaksātājs. Sezonas laukstrādnieku ienākuma nodoklis iemaksājams vienotajā nodokļu kontā līdz tā mēneša 23.datumam, kas seko mēnesim, kurā sezonas laukstrādnieks ir bijis nodarbināts.”;

aizstāt 9.1 daļā vārdus “budžetā ne vēlāk kā ienākuma izmaksas mēnesim sekojošā mēneša piecpadsmitajā datumā” ar vārdiem un skaitli “vienotajā nodokļu kontā ne vēlāk kā ienākuma izmaksas mēnesim sekojošā mēneša 23.datumā”;

aizstāt desmitajā, divpadsmitajā, 12.2, 12.5, 12.6 un divdesmit trešajā daļā vārdus “budžetā ne vēlāk kā ienākuma izmaksas mēnesim sekojošā mēneša piektajā datumā” ar vārdiem un skaitli “vienotajā nodokļu kontā ne vēlāk kā ienākuma izmaksas mēnesim sekojošā mēneša 23.datumā”.

1. Izteikt 18.panta trešo daļu šādā redakcijā:

“3. Maksātājs patstāvīgi iemaksā vienotajā nodokļu kontā aprēķinātos nodokļa avansa maksājumus par taksācijas gadu šādos termiņos: ne vēlāk kā 23.martā, ne vēlāk kā 23.jūnijā, ne vēlāk kā 23.augustā un ne vēlāk kā 23.novembrī. Ne vēlāk kā 23.martā iemaksājamā avansa maksājuma apmērs ir ceturtā daļa no pirmstaksācijas gadam noteiktās nodokļa avansa summas, bet ne vēlāk kā 23.jūnijā, ne vēlāk kā 23.augustā un ne vēlāk kā 23.novembrī iemaksājamā avansa maksājuma apmērs ir taksācijas gadam noteiktā nodokļa avansa maksājums un pirmajā ceturksnī veicamā avansa maksājuma starpība, kas dalīta ar trīs.”.

1. 19.pantā:

aizstāt pirmajā daļā vārdu “budžetā” ar vārdiem “vienotajā nodokļu kontā”;

aizstāt 2.1daļā skaitļus un vārdus “15 dienu laikā no šajā likumā noteiktā deklarācijas iesniegšanas dienas iemaksā budžetā” ar vārdiem un skaitli “līdz taksācijas gadam sekojošā gada 23.jūnijam iemaksā vienotajā nodokļu kontā”;

izteikt trešo daļu šādā redakcijā:

“3. Ja maksātāja taksācijas gada ienākumi nepārsniedz 55 000 *euro*, maksātājs ne vēlāk kā līdz taksācijas gadam sekojošā gada 23.jūnijam iemaksā vienotajā nodokļu kontā aprēķinātā nodokļa summu, bet ja maksātāja taksācijas gada ienākumi pārsniedz 55 000 *euro*, - līdz taksācijas gadam sekojošā gada 23.jūlijam. Ja aprēķinātā nodokļa summa pārsniedz 640 *euro*, maksātājs to var iemaksāt vienotajā nodokļu kontā trijās reizēs, iemaksājot katru reizi trešo daļu no aprēķinātā nodokļa summas, šādos termiņos:

1. ja maksātāja taksācijas gada ienākumi nepārsniedz 55 000 *euro* – līdz taksācijas gadam sekojošā gada 23.jūnijam, 23.jūlijam un 23.augustam;
2. ja maksātāja taksācijas gada ienākumi pārsniedz 55 000 *euro* – līdz taksācijas gadam sekojošā gada 23.jūlijam, 23.augustam un 23.septembrim.”.

izteikt 3.2daļu šādā redakcijā:

“3.2 Maksātājs iemaksā vienotajā nodokļu kontā aprēķinātā nodokļa summu līdz tā mēneša 23.datumam, kurā iesniegtas šā panta 5.1 vai 5.2 daļā noteiktās deklarācijas (izņemot deklarācijas par ienākumu no kapitāla). Ja maksātājs šā panta 5.1 vai 5.2 daļā noteikto deklarāciju (izņemot deklarācijas par ienākumu no kapitāla), izpildot šīs normas prasības, iesniedzis vēlāk nekā attiecīgā mēneša 20.datumā, viņš iemaksā vienotajā nodokļu kontā aprēķinātā nodokļa summu līdz šīs deklarācijas iesniegšanas mēnesim sekojošā mēneša 23.datumam. Maksātājs iemaksā vienotajā nodokļu kontā aprēķinātā nodokļa summu līdz tā mēneša 23.datumam, kurā iesniegtas šā panta 5.2 un 5.3daļā noteiktās deklarācijas par ienākumu no kapitāla.”

1. Aizstāt 25.panta pirmajā daļā vārdus “iemaksāta budžetā” ar vārdiem “sadalīta starp valsts budžetu un pašvaldību budžetiem”
2. Papildināt likumu ar 25.1 pantu šādā redakcijā:

“25.1 pants **Vienotajā nodokļu kontā ieskaitītā nodokļa attiecināšana pa nodokļu ieņēmumu veidiem un budžetiem**

1. Valsts ieņēmumu dienests, pamatojoties uz šā likuma 26.panta nosacījumiem, veic vienotajā nodokļu kontā saņemtā nodokļa attiecināšanu pa nodokļu ieņēmumu veidiem.

2. Valsts ieņēmumu dienests, pamatojoties uz šā likuma 26.panta nosacījumiem, veic vienotajā nodokļu kontā saņemtā nodokļa attiecināšanu uz valsts budžeta ieņēmumiem un pašvaldību budžetu ieņēmumiem.

3. Pēc šā panta pirmajā un otrajā daļā veiktās attiecināšanas, Valsts ieņēmumu dienests:

1. uz pašvaldības budžeta ieņēmumiem attiecināmo nodokļa daļu ieskaita pašvaldību budžeta ieņēmumu sadales kontā;
2. uz valsts sociālās apdrošināšanas obligātajām iemaksām attiecināmo nodokļa daļu ieskaita valsts sociālās apdrošināšanas obligāto iemaksu kontā.”.
3. 26.pantā:

izteikt pirmo daļu šādā redakcijā:

“1. Nodokļa summas, no kurām atskaitītas šā likuma 19.panta ceturtajā daļā minētās summas, tiek ieskaitītas maksātāja deklarētās dzīvesvietas pašvaldības budžetā un tiek attiecinātas uz valsts budžeta ieņēmumiem atbilstoši gadskārtējā valsts budžeta likumā noteiktajam sadalījumam.”;

aizstāt piektās daļas ievaddaļā vārdus “tiek ieskaitīta valsts pamatbudžetā un” ar vārdiem “tiek attiecināta uz valsts budžeta ieņēmumiem un ieskaitīta”;

izteikt sesto daļu šādā redakcijā:

“6. Vienotajā nodokļu kontā iemaksāto patentmaksu attiecina un ieskaita šādā sadalījumā:

1. 67 procenti – attiecina uz valsts sociālās apdrošināšanas obligātajām iemaksām un ieskaita valsts sociālās apdrošināšanas obligāto iemaksu kontā ;
2. 33 procenti – attiecina uz iedzīvotāju ienākuma nodokli un ieskaita maksātāja deklarētās dzīvesvietas pašvaldības budžetā.”;

izteikt septīto daļu šādā redakcijā:

“7. Vienotajā nodokļu kontā iemaksāto samazināto patentmaksu attiecina un ieskaita atbilstoši šā panta trešajā daļā noteiktajam.”;

izteikt astoto daļu šādā redakcijā:

“8. Vienotajā nodokļu kontā iemaksāto sezonas laukstrādnieku ienākuma nodokli attiecina un ieskaita šādā sadalījumā:

1) ja ienākumu kopsumma, ko sezonas laukstrādnieku ienākuma nodokļa maksātājs kalendārajā mēnesī ieguvis no viena vai vairākiem sezonas laukstrādnieku ienākuma izmaksātājiem kopā, nepārsniedz 70 *euro*, – attiecina uz iedzīvotāju ienākuma nodokli un ieskaita iedzīvotāju ienākuma nodokļa sadales kontā;

2) ja ienākumu kopsumma, ko sezonas laukstrādnieku ienākuma nodokļa maksātājs kalendārajā mēnesī ieguvis no viena vai vairākiem sezonas laukstrādnieku ienākuma izmaksātājiem kopā, pārsniedz 70 *euro*, – attiecina un ieskaita šādā sadalījumā:

a) 90 procentus attiecina uz valsts sociālās apdrošināšanas obligātajām iemaksām un ieskaita valsts sociālās apdrošināšanas obligāto iemaksu kontā;

b) 10 procentus attiecina uz iedzīvotāju ienākuma nodokli un ieskaita iedzīvotāju ienākuma nodokļa sadales kontā.”.

Likums stājas spēkā 2021.gada 1.janvārī.

Finanšu ministre D. Reizniece-Ozola